ฟิทช์คงเครดิตPF ชี้ดี/อีสูงซื้อที่ดินมาก
ฟิทช์ฯ คงเครดิตหุ้นกู้มีประกัน วงเงิน 520 ล้านของ PF ที่ BBB+ ชี้ปี 2553-2554 แนวโน้มสัดส่วนหนี้ต่อทุนยังสูงจากการซื้อที่ดินพัฒนาโครงการใหม่
2 ก.ค. 2553

ฟิทช์ฯ คงเครดิตหุ้นกู้มีประกัน วงเงิน 520 ล้านของ PF ที่ BBB+ ชี้ปี 2553-2554 แนวโน้มสัดส่วนหนี้ต่อทุนยังสูงจากการซื้อที่ดินพัฒนาโครงการใหม่
บริษัท ฟิทช์ เรทติ้งส์ (ประเทศไทย) ประกาศคงอันดับเครดิตภายในประเทศระยะยาวหุ้นกู้มีหลักประกันของบริษัท พร็อพเพอร์ตี้ เพอร์เฟค (PF) มูลค่า 520 ล้านบาท อายุ 3 ปี ซึ่งได้รับการค้ำประกันบางส่วนจากธนาคารนครหลวงไทย (SCIB) ที่ระดับ “BBB+” แนวโน้มเครดิตมีเสถียรภาพ
ทั้งนี้ หุ้นกู้ชุดนี้มีที่ดินปลอดจำนอง ราคาประเมิน 884 ล้านบาท เป็นหลักประกัน และยังมี SCIB ค้ำประกันในมูลค่าไม่เกิน 260 ล้านบาท หรือ 50% ของมูลค่าเงินต้น
สำหรับผลประกอบการ PF ปีนี้มีแนวโน้มที่จะแข็งแกร่งขึ้น จากตลาดที่อยู่อาศัยที่ดีขึ้น และ PF มีโครงการใหม่ ส่วนอัตราหนี้สินต่อทุน (ดี/อี) ยังคงอยู่ในระดับสูงไปจนถึงปี 2554 จากแผนการซื้อที่ดินที่เพิ่มสูงขึ้นอย่างมาก 
นอกจากนี้ บริษัทมีความต้องการเงินทุนหมุนเวียนเพิ่มขึ้นในการเปิดโครงการใหม่ที่มีมูลค่ากว่า 1.5 หมื่นล้านบาทในปีนี้ แต่ดี/อีจะค่อยๆ ลดลงในปี 2555 หลังจากมีกระแสเงินสดจากการโอนกรรมสิทธิ์โครงการคอนโดมิเนียมที่แล้วเสร็จ
ปัจจุบันบริษัท ศุภาลัย (SPALI) จะขายหุ้นกู้ให้อัตราดอกเบี้ย 3.1% ต่อปี